stanford-oval/wikipedia huggingface dataset:
הלובי הישראלי בארצות הברית
הערות שוליים

↑  ציפי שמילוביץ, ההצלחה של איפא"ק, באתר ynet, 7 באוגוסט 2024
↑  חבר קונגרס שהאשים את ישראל ברצח עם - הפסיד בפריימריז בניו יורק, באתר ‏מאקו‏, 26 ביוני 2024
↑  יעקב אריאל, יוזמה אמריקנית להקמת מדינה יהודית: ויליאם בלקסטון והעצומה של 1891, ‏ספטמבר 1988
↑  Christian Allies in Day of Prayer for Jerusalem, www.israelnationalnews.com
↑  איתמר אייכנר, הפדרציות היהודיות בצפון אמריקה גייסו יותר מ-1.5 מיליארד שקל עבור ישראל, באתר ynet, 19 באוקטובר 2023
↑  ועדת העלייה, הקליטה והתפוצות - תרומות יהודי אמריקה לישראל, באתר main.knesset.gov.il
↑  דניאל אדלסון, מחקר: רבע ממשקי הבית היהודיים בארה"ב תרמו למטרות ישראליות, באתר ynet, 21 בפברואר 2024
1 2 3  The Pro-Israel & Pro-Arab Lobbies, www.jewishvirtuallibrary.org
↑  טל שניידר, וושינגטון, הלובי הישראלי תחת אש, באתר nrg‏, 21 באוגוסט 2007
↑  יצחק בן-חורין, מלחמת ספרים בארה"ב: הלובי היהודי טוב או רע?, באתר ynet, 16 באוגוסט 2007
↑  נטשה מוזגוביה, האם קמה חלופה לאיפא"ק?, באתר הארץ, 12 בנובמבר 2008
↑   ארגון הגג של הממסד היהודי בארה"ב דחה את בקשת ההצטרפות של ג'יי סטריט, באתר הארץ, 1 במאי 2014
↑  רן פרחי ואריה יואלי, ‏הקרע ב'קדימה': קולות נוספים נגד נסיעת הח"כים לג'יי סטריט, באתר "סרוגים", 27 בפברואר 2011
↑  חגי הוברמן, מרטין אינדיק: המדינאי שהודה שהאמריקנים לא מבינים את המזרח התיכון, באתר ערוץ 7, 28 ביולי 2024
↑  צופיה הירשפלד, סיירת אקדמיה: סטודנטים להסברה בחו"ל, באתר ynet, 7 בנובמבר 2011
↑  איתמר אייכנר, מחקר בארה"ב: התמיכה בישראל גדלה, בקרב צעירים ודמוקרטים המגמה הפוכה, באתר ynet, 26 במאי 2022
↑  יורם אטינגר, למרות הכל, אוהבים אותנו, באתר ynet, 13 באוגוסט 2009
↑  Oren, Michael B. (2008-05-07). "Israel Is Now America's Closest Ally". Wall Street Journal (באנגלית אמריקאית). ISSN 0099-9660. נבדק ב-2025-02-05.
מפלצות יוניברסל

לוגו הזיכיון
לוגו זיכיון מפלצות יוניברסל, 1930–1960
לוגו היקום האפל של סרטי יוניברסל, 2017
מפלצות יוניברסל (Universal Monsters) הוא השם שניתן לסרטי מדע בדיוני, וסרטי אימה שהופקו על ידי אולפני יוניברסל בשנים 1923 עד 1960.
הסדרה החלה עם הגיבן מנוטרדאם ופנטום האופרה, ששניהם היו סרטים אילמים בכיכובם של לון צ'ייני. אולפני יוניברסל הפיצו בהמשך סרטים על דמויות כדרקולה, פרנקנשטיין, המומיה, הרואה ואינו נראה, איש הזאב, היצור מהלגונה השחורה ואחרים. כאשר בין השחקנים הנודעים היו בלה לוגוסי, בוריס קרלוף ולון צ'ייני הבן.
בשנת 2012 יוניברסל הצהירו על החייאת יקום המפלצות והפקת סרטי אתחול חדשים, עם זיכיון קולנועי לעולם משותף שמאגד סדרת סרטי מפלצות בכיכובם של אנסמבל שחקנים. בשנת 2016 יצא לדרך אתחול מחודש נוסף של יקום המפלצות, המכונה היקום האפל.
היסטוריה > שנות ה-20

סרטי האימה ההוליוודיים ובמיוחד אלו שהופקו ב"אולפני יוניברסל" פרחו וזכו להצלחה רבה מאוד. בתקופה זו הפיקה יוניברסל קלאסיקות של סרטי אימה מוצלחים בכיכובם של לון צ'ייני האב והבן, בוריס קרלוף ובלה לוגוסי.
אחת מהצלחותיהם המוקדמות של אולפני יוניברסל בהפקת סרטי אימה היה בסרט משנת 1923 "הגיבן מנוטרדאם", בכיכובו של לון צ'ייני כקווזימודו וההפקה נודעה בשאפתנות הגדולה ובבניית סט צילומים אדיר ממדים ששחזר את אווירת פריז של המאה ה-15.
ההצלחה תורגמה להצלחה בקופות והאולפנים הפיקו בהמשך את "פנטום האופרה", שעלה לאקרנים בשנת 1925 בכיכובו של לון צ'ייני. לאחר מותו של לון צ'ייני בשנת 1930 האולפנים ליהקו שחקנים אחרים כדוגמת קונראד וויידט הגרמני שהופיע בסרטם של האולפנים, "האיש שצחק" משנת 1928.
היסטוריה > שנות ה-20 > הסרטים

|  | סרט | תאריך יציאה לאקרנים | במאי (ם) | שחקנים | RT | IMDb |
| --- | --- | --- | --- | --- | --- | --- |
|  | הגיבן מנוטרדאם | 2 בספטמבר 1923 | וולאס וורסלי | לון צ'ייני, פטסי רות' מילר, נורמן קרי, נייג'ל דה ברייר, ברנדון הרסט | 95% | 7.3 |
|  | פנטום האופרה | 25 בנובמבר 1925 | רופרט ג'וליאן | לון צ'ייני, מרי פילבין, נורמן קרי, ארתור אדמונד קיירווי, גיבסון גאולנד | 90% | 7.7 |
|  | החתול והקנרית | 9 בספטמבר 1927 | פול לני | לורה לה פלנט, פורסט סטנלי, קרייטון הייל, פלורה פינץ' | 93% | 7.2 |
|  | האיש שצחק | 27 באפריל 1928 | פול לני | מרי פילבין, קונרד וידט, ברנדון הרסט, אולגה בקלנובה, סיסר גראווינה, סטיוארט הולמס, סמואל דה גראס, ג'ורג' זיגמן, ג'וזפין קראוול | 100% | 7.8 |
|  | אזהרה אחרונה | 6 בינואר 1929 | פול לני | לורה לפלאנט, מונטאגו לאב, מרגרט ליווינגסטון, ג'ון בולז |  | 7.5 |
|  | ההופעה האחרונה | נובמבר 1929 | פול פיג'וס | קונרד וידט, מרי פילבין |  | 6.8 |
היסטוריה > שנות ה-30

חרף תקופת השפל הגדול, מפיק האולפנים קארל לימל הבן הפיק את הסרט "דרקולה" ואת "פרנקנשטיין", שניהם משנת 1931 שהעניקו הצלחה רבה לאולפנים.
הצלחת הסרטים הזניקה מאוד את הקריירה של השחקנים בלה לוגוסי (דרקולה) ובוריס קרלוף (פרנקנשטיין) ויוצרי הסרטים המשיכו לייצר סדרת סרטי מפלצות בכיכוב השניים ובאותה עת סייעה לקריירות של שחקנים כדוגמת ליונל אטוויל, דווייט פריי, אדוורד ואן סלואן וג'ון קראדין.
בשנת 1932 הופק הסרט "המומיה" בכיכובו של קרלוף, שלאור הצלחתה הופקה טרילוגיית סרטים בהתבסס על סיפוריו של אדגר אלן פו, "רציחות ברו מורג" (1932) בכיכובו של בלה לוגוסי, "החתולה השחורה" (1934) ו"העורב" (1935). הסרט "הרואה ואינו נראה" מ-1933 היה לתופעה ולהיט קולנועי וגרר אחריו שלל המשכונים. מכל סרטי המפלצות של יוניברסל, הסרטים המוצלחים ביותר היו סרטי פרנקנשטיין, שהסרט "כלתו של פרנקנשטיין" מ-1935 זכה לביקורות מהללות. סדרת הסרטים השנייה בהצלחתה הייתה סרטי דרקולה שההמשכון הראשון לסרט דרקולה יצא בשנת 1936 ונקרא "בתו של דרקולה".
עקב קשיים פיננסיים שונים וכשלונות בבתי הקולנוע, סדרת סרטי האימה של יוניברסל החלה לאבד מהצלחתה.
היסטוריה > שנות ה-30 > הסרטים

|  | סרט | תאריך שחרור | במאי (ם) | שחקנים | RT | IMDb |
| --- | --- | --- | --- | --- | --- | --- |
|  | The Cat Creeps (סרט אבוד) | 10 בנובמבר 1930 | רופרט ג'וליאן וג'ון ויליארד | הלן טוולבטריז, ריימונד הקט, ניל המילטון, אליזבת פטרסון |  | 7.0 |
|  | La Voluntad del muerto (סרט אבוד) | 1930 | ג'ורג' מלפורד ואנריקה טובאר אבאלוס | אנטוניו מורנו, לפיה טובאר, אנדרס דה סחורולה, רוברטו גוסמן, פול אליס, לוסיו וייגאס, אגוסטינו בורגאטו, קונצ'יטה באייסטרוס, מריה קאלבו, סולדד חימנס |  |  |
|  | דרקולה (סרט אמריקאי) | 12 בפברואר 1931 | טוד בראונינג | בלה לוגוסי, דייוויד מנרז, הלן צ'נדלר, דווייט פריי, אדוורד ואן סלואן | 91% | 7.6 |
|  | דרקולה (גרסה ספרדית) | 24 באפריל 1931 | ג'ורג' מלפורד | קרלוס ויאריאס, לופיטה טובאר, בארי נורטון, פבלו אלווארז רוביו, אדוארדו ארוסאמנה |  | 7.2 |
|  | פרנקנשטיין | 21 בנובמבר 1931 | ג'יימס וייל | קולין קלייב, מיי קלארק, ג'ון בולז, בוריס קרלוף, דווייט פריי, אדוורד ואן סלואן | 100% | 7.9 |
|  | הרציחות ברו מורג | 21 בפברואר 1932 | רוברט פלורי | בלה לוגוסי, סידני פוקס, לאון איימס, ברט רואץ', ברנדון הרסט, נובל ג'ונסון, ד'ארסי קוריגן | 83% | 6.4 |
|  | הבית האפל והעתיק | 20 באוקטובר 1932 | ג'יימס ווייל | בוריס קרלוף, מלווין דאגלס, גלוריה סטוארט, צ'ארלס לפטון, ליליאן בונד, ארנסט ת'סיג'ר, אווה מור, ריימונד מאסי, ברמבר ווילס, ג'ון דדג'ון | 100% | 7.3 |
|  | המומיה | 22 בדצמבר 1932 | קרל פרוינד | בוריס קרלוף, זיטה ג'והאן, דייוויד מנרז | 93% | 7.2 |
|  | סוד החדר הכחול | 20 ביולי 1933 | קורט נוימן | ליונל אטוויל, גלוריה סטוארט, פול לוקאס, אדוורד ארנולד |  | 6.6 |
|  | הרואה ואינו נראה | 13 בנובמבר 1933 | ג'יימס ווייל | גלוריה סטוארט, קלוד ריינס | 100% | 7.7 |
|  | החתולה השחורה | May 18, 1934 | אדר אולמר | בוריס קרלוף, בלה לוגוסי | 87% | 7.2 |
|  | תעלומת אדווין דרוד | 4 בפברואר 1935 | סטוארט ווקר | דגלאס מונטגומרי |  | 6.7 |
|  | כלתו של פרנקנשטיין | 22 באפריל 1935 | ג'יימס ווייל | בוריס קרלוף, קולין קלייב | 100% | 7.9 |
|  | איש הזאב מלונדון | 13 במאי 1935 | סטוארט ווקר |  | 77% | 6.5 |
|  | העורב | 8 ביולי 1935 | לו לאנדרס | בוריס קרלוף, בלה לוגוסי | 100% | 7.1 |
|  | הקרן הבלתי נראית | 20 בינואר 1936 | למברט הילייר | בוריס קרלוף, בלה לוגוסי | 80% | 6.6 |
|  | בתו של דרקולה | 11 במאי 1936 | למברט הילייר |  | 46% | 6.4 |
|  | מפתח ליל | 18 באפריל 1937 | לויד קוריגן | בוריס קרלוף |  | 6.3 |
|  | The Phantom Creeps | 7 בינואר 1939 | פורד ביב וסול גודקינג | בלה לוגוסי |  | 4.6 |
|  | בנו של פרנקנשטיין | 13 בינואר 1939 | רולנד לי | בוריס קרלוף ובלה לוגוסי | 89% | 7.2 |
|  | מגדל לונדון | 17 בנובמבר 1939 | רולנד לי | בוריס קרלוף |  | 6.7 |
היסטוריה > שנות ה-40

סרטי האימה של יוניברסל המשיכו לאורך שנות ה-40 בסרטים כגון "איש הזאב" (1941), שעל אף שלא היה הסרט הראשון שעסק בנושא איש הזאב, ודאי שהיה המשפיע ביותר עד אז. יוניברסל המשיכו בסדרות כ"סדרת פרנקנשטיין" בה כיכב בוריס קרלוף, שחקן אנגלי בשם "הנרי פראט" אשר סיגל לעצמו חזות מאיימת ושרידי מבטא זר, והפחיד דורות של אמריקנים בתפקיד המפלצת המצולקת שנוצרה על ידי ד"ר פרנקנשטיין.
רוב סרטי האימה שנוצרו בשנים אלו נחשבו באותה תקופה ליצירות שמטרתן מסחרית ולא אמנותית, עם זאת, סרטים אלו יצרו שפה קולנועית, דימויים ותבניות, שנותרו כנכסי צאן ברזל של הקולנוע עד היום.
בשנות ה-40 סדרת סרטי האימה המוצלחת ביותר של האולפנים הייתה סרטי איש הזאב. בשנת 1941 יצא הסרט איש הזאב, בכיכובו של לון צ'ייני הבן שצעד בעקבות אביו והיה לכוכב סרטי אימה. בשנת 1943 הופק הסרט "פנטום האופרה", שהיה רימייק בכיכובו של קלוד רייני כהפנטום, הסרט היה יותר סרט מוזיקלי מאשר סרט אימה.
סרטי פרנקנשטיין ואיש הזאב זכו להמשכונים כדוגמת "רוחו של פרנקנשטיין" (1942), "פרנקנשטיין פוגש את איש הזאב" (1943), "בנו של דרקולה" (1943) והסרט "יד המומיה" (1940) היווה אף הוא המשכון לסרט האימה המצליח, "המומיה". באותה עת חשבו אולפני יוניברסל על איחוד מפלצות ודמויות האימה לסרטים ייעודיים ואלה התאחדו בסרטים "בית פרנקנשטיין" (1944) ו"בית דרקולה" (1945). לקראת סוף העשור יצא לאקרנים סרט הקומדיה "אבוט וקוסטלו פוגשים את פרנקנשטיין" (1948) ולאורך שנות ה-40 יוניברסל הפיקה 35 סרטים.
היסטוריה > שנות ה-50

בשנות ה-50 אולפני יוניברסל חדלו מהפקת מרבית סרטי האימה שלהם והתמקדו בדמויות האיש הבלתי נראה והמומיה. לאחר הצלחת סרט האימה "הלגונה השחורה" משנת 1954 יקום המפלצות וסרטי האימה של יוניברסל זכה להצלחה מחודשת והאולפנים המשיכו בהפקת סרטי אימה שונים.
היסטוריה > שנות ה-50 > הסרטים

|  | סרט | תאריך יציאת הסרט | במאי (ם) | שחקנים | RT | IMDb |
| --- | --- | --- | --- | --- | --- | --- |
|  | אבוט וקוסטלו פוגשים את האיש הבלתי נראה | ‏19 במרץ 1951 | צ'ארלס חמונט | באד אבוט, לו קוסטלו, ננסי גילד, אדל ג'רגנס, ארתור פרנץ, ויליאם פרולי, שלדון לאונרד | 78% | 7.0 |
|  | אבוט וקוסטלו פוגשים את האיש הבלתי נראה | ‏19 במרץ 1951 | צ'ארלס חמונט | באד אבוט, לו קוסטלו, ננסי גילד, אדל ג'רגנס, ארתור פרנץ, ויליאם פרולי, שלדון לאונרד | 78% | 7.0 |
|  | הדלת המוזרה | 8 בדצמבר 1951 | ג'וזף פבני | צ'ארלס לפטון, בוריס קרלוף, סאלי פורסט, ריצ'רד סטפלי |  | 6.3 |
|  | הטירה השחורה | 25 בדצמבר 1952 | ניית'ן ג'ורן | ריצ'רד גרין, בוריס, קרלוף, סטיבן מק'נאלי, ריטה קורדיי, לון צ'ייני הבן, ג'ון הויט, מייקל פייט, ננסי ולנטיין |  | 6.4 |
|  | זה בא מהחלל החיצון | 25 במאי 1953 | ג'ק ארנולד | ריצ'רד קרלסון, ברברה ראש, צ'ארלס דרייק, ראסל ג'ונסון, קת'לין יוז, ג' ו סויר | 81% | 6.6 |
|  | אבוט וקוסטלו פוגשים את ד"ר ג'קיל ומיסטר הייד | 10 באוגוסט 1953 | צ'ארלס למונט | באד אבוט, לו קוסטלו, בוריס קרלוף, הלן ווסטקוט, קרייג סטיבנס, רג'ינלד דני | 71% | 6.7 |
|  | היצור מהלגונה השחורה | 12 בפברואר 1954 | ג'ק ארנולד | ריצ'רד קרלסון וג'וליה אדמס, ריצ'רד דנינג, אנטוניו מורנו, סנטור פייבה, ויט ביסל | 84% | 7.0 |
|  | נקמת היצור | 23 במרץ 1955 | ג'ק ארנולד |  | 25% | 5.5 |
|  | תרבות הקוברה | 30 במאי 1955 | פרנסיס ליון |  |  | 5.8 |
|  | אי הארץ | 1 ביוני 1955 | ג'וזף ניומן וג'ק ארנולד |  | 71% | 5.8 |
|  | אבוט וקוסטלו פוגשים את המומיה | 23 ביוני 1955 | צ'ארלס למונט | באד אבוט, לו קוסטלו | 27% | 6.5 |
|  | אבוט וקוסטלו פוגשים את המומיה | 23 ביוני 1955 | צ'ארלס למונט | באד אבוט, לו קוסטלו | 27% | 6.5 |
|  | טרנטולה | 14 בדצמבר 1955 | ג'ק ארנולד |  | 92% | 6.5 |
|  | היצור מתהלך בינינו | 26 באפריל 1956 | ג'ון שרווד |  | 43% | 5.8 |
|  | Curucu, Beast of the Amazon | דצמבר 1956 | קרט סיודמאק |  |  | 3.9 |
|  | אנשי החפרפרת | דצמבר 1956 | וירג'יל ווגל |  |  | 4.7 |
|  | האיש המתכווץ המדהים | 22 בפברואר 1957 | ג'ק ארנולד |  | 89% | 7.7 |
|  | המאנטיס הקטלני | 26 במאי 1957 | ניית'ן ג'ורן | קרייג סטיבנס | 38% | 4.7 |
|  | ארץ הלא נודעים | 30 באוקטובר 1957 | וירג'יל ווגל |  |  | 5.8 |
|  | מפלצות המונולית' | 18 בדצמבר 1957 | ג'ון שרווד |  |  | 6.5 |
|  | הדבר שלא יכול למות | 27 ביוני 1958 | ויל קואן |  |  | 3.4 |
|  | מפלצת הקמפוס | 17 בדצמבר 1958 | ג'ק ארנולד |  |  | 5.8 |
|  | קללת הלא מתים | מאי 1959 | אדוורד דין |  |  | 5.9 |
|  | האישה העלוקה | מאי 1960 | אדוורד דין |  |  | 4.3 |
רימייקים ואתחול

בשנת 1973 אולפני יוניברסל הפיקו מיני סדרת טלוויזיה בת שני חלקים בשם "פרנקנשטיין: הסיפור האמיתי" עבור רשת NBC בכיכובו של ג'יימס מייסון.
ב-1979 יצא לאור הסרט "דרקולה" בכיכובם של פרנק לנגלה ולורנס אוליבייה.
בשנים 1999 ו-2001 בהתאמה סרטי הקולנוע "המומיה" ו"המומיה חוזרת" זכו להצלחה מסחרית והיוו רימייק רופף על הסרט משנת 1932 בכיכובו של בוריס קרלוף בתור המומיה. הסרט במקור נועד להיות חלק מסדרת סרטי אימה דלת תקציב, אך בסופו של דבר הפך לסרט הרפתקאות שובר קופות עם קטעי אימה קלים. ההצלחה היחסית הביאה להפקת "המומיה: סדרת האנימציה" וספין-אוף "מלך העקרבים". שבע שנים לאחר מכן, הפרק השלישי, "המומיה: שובו של קיסר הדרקון", יצא באוגוסט 2008.
בשנת 2004 סטיבן סומרס ביים את הסרט "ואן הלסינג" בכיכובם של יו ג'קמן וקייט בקינסייל. בסרט הופיעו דמויות מיתולוגיות כדרקולה וכלותיו, איש הזאב והמפלצת של פרנקנשטיין. הסרט היווה הומאז' למפלצות הקלאסיות של יוניברסל וחרף ביקורות מעורבות זכה להצלחה קופתית מרשימה.
בשנת 2010 יצא הסרט איש הזאב בכיכובם של בניסיו דל טורו אנתוני הופקינס, אמילי בלאנט והוגו וויבינג.
בשנת 2012 אולפני יוניברסל הכריזו על תוכניות לאתחול סרטי המומיה ואתחול לואן הלסינג.
באוקטובר 2014 יצא לאקרנים הסרט "דרקולה: ההתחלה" בכיכובו של לוק אוונס שזכה לביקורות מעורבות והאולפנים שהביעו התעניינות בהפקת סרט המשך, כחלק מיקום קולנועי למפלצות יוניברסל, החליטו על הפקת יקום קולנועי משותף.
רימייקים ואתחול > סרטים

|  | סרט | תאריך יציאת הסרט | במאי (ם) | שחקנים | RT |
| --- | --- | --- | --- | --- | --- |
|  | דרקולה | 13 ביולי 1979 | ג'ון בדהם | פרנק לנגלה ולורנס אוליבייה | 58% |
|  | המומיה | 7 במאי 1999 | סטיבן סומרס | ברנדן פרייזר, רייצ'ל וייס וארנולד ווסלו | 55% |
|  | המומיה חוזרת | 4 במאי 2001 | סטיבן סומרס | ברנדן פרייזר, רייצ'ל וייס, ארנולד ווסלו ודוויין ג'ונסון | 47% |
|  | ואן הלסינג | 7 במאי 2004 | סטיבן סומרס | יו ג'קמן, קייט בקינסייל, ריצ'רד רוקסבורו, שולר הנסלי ווויל קמפ | 23% |
|  | המומיה: שובו של קיסר הדרקון | 1 באוגוסט 2008 | רוב כהן | ברנדי פרייזר וג'ט לי | 12% |
|  | איש הזאב | 12 בפברואר 2010 | ג'ו ג'ונסטון | בניסיו דל טורו, אנתוני הופקינס, אמילי בלאנט והוגו וויבינג | 34% |
|  | דרקולה: ההתחלה | 10 באוקטובר 2014 | גארי שור | לוק אוונס, שרה גאדון, דומיניק קופר, ארט פרקינסון וצ'ארלס דאנס | 22% |
היקום האפל

כחלק משלב האתחול למפלצות יוניברסל, סרטי יוניברסל מתכננים הפקת סרט על דמות הרואה ואינו נראה. בפברואר 2016 נודע כי ג'וני דפ לוהק לתפקיד גריפין. ביוני 2017 יצא לאקרנים "המומיה", כסרט חדש ביקום המפלצות המשותף של אולפני יוניברסל. במאי 2017 יוניברסל העניקו ליקום את השם "יקום אפל" (Dark Universe) עם ג'וני דפ בתור הרואה ואינו נראה וחאווייר ברדם בתור המפלצת של פרנקנשטיין. על פי ההצהרה לתקשורת שהוציאו אולפני יוניברסל, המומיה מהווה לסרט הראשון ביקום המפלצות המחודש ובמסגרתו סבסטיאן לליו יביים סרט אתחול ל"כלתו של פרנקנשטיין". בסרט "המומיה" טום קרוז גילם חייל בשם ניק מורטון, ראסל קרואו גילם את ד"ר הנרי ג'קיל, בעוד סופיה בוטלה גילמה את המומיה.
סרטי היקום המחודש, תוכננו להכיל עלילה משותפת שבכל אחת מהן נוטל חלק ארגון רב-לאומי מסתורי בשם Prodigium שמטרתו לרדוף את המפלצות ביולי 2019 נודע שהאולפנים זנחו את הפקת סרטי היקום ויתמקדו בהפקת סרטי מפלצות נפרדים.
היקום האפל > הסרטים

|  | סרט | תאריך יציאה לאקרנים | בימוי | תסריט | הפקה | שחקנים | סטטוס |
| --- | --- | --- | --- | --- | --- | --- | --- |
|  | המומיה | ‏9 ביוני 2017 | אלכס קורצמן | ג'ון ספייהטס, אלכס קורצמן וג'ני לומט  דייוויד קויפ וכריסטופר מק'קווארי ודין קוסמן | אלכס קורצמן, רוברטו אורצי, כריס מורגן, שון דניאל ושרה ברדשאו | טום קרוז, סופיה בוטלה, ראסל קרואו | שוחרר לאקרנים |
|  | בלתי נראה | ‏13 במרץ 2020 | לי וואנל | לי וואנל | ג'ייסון בלאם, קיילי דו פרסנה | אוליבר ג'קסון-כהן, סטורם ריד, אליזבת מוס | שוחרר לאקרנים |
|  | הכלה |  | סבסטיאן לליו | דייוויד קויפ | אלכס קורצמן, רוברטו אורצי, כריס מורגן, שון דניאל ושרה ברדשאו | סקרלט ג'והנסון | טרום הפקה |
|  | סרט היצור מהלגונה השחורה |  |  | ג'ף פינקנר  וויל ביל | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
|  | סרט ואן הלסינג |  |  | ג'ון ספייהטס ואריק הייסרר דן מאזו | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
|  | איש הזאב |  |  | אהרון גוזיקובסקי ודייוויד קלאהם | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
|  | סרט פרנקנשטיין |  |  |  | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
|  | סרט דרקולה |  |  |  | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
|  | סרט פנטום האופרה |  |  |  | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
|  | סרט הגיבן מנוטרדאם |  |  |  | אלכס קורצמן, רוברטו אורצי, כריס מורגן, שון דניאל ושרה ברדשאו |  |  |
היקום האפל > הכנסות ורווחים

| סרט | תאריך יציאה לאקרנים | הכנסות> צפון אמריקה | הכנסות> שאר העולם | הכנסות> סך הכול | דירוג של כל הזמנים> צפון אמריקה | דירוג של כל הזמנים> סך הכול | תקציב | הערות |
| --- | --- | --- | --- | --- | --- | --- | --- | --- |
| המומיה | 9 ביוני 2017 | 74,502,100 דולרים | 275,188,893 דולרים | 349,690,993 דולרים |  |  | 125 מיליון דולר |  |
היקום האפל > הכנסות ורווחים > ביקורת

| סרט | Rotten Tomatoes | Metacritic |
| --- | --- | --- |
| המומיה | 16% (215 ביקורות) | 34 (44 ביקורות) |
ראו גם

דגני מפלצות
לקריאה נוספת

Science Fiction Film: A Critical Introduction מאת Keith M. Johnston
הערות שוליים

↑  "Rotten Tomatoes". Rotten Tomatoes. נבדק ב-5 בספטמבר 2016. {{cite web}}:  (עזרה)
↑  "Internet Movie Database". Internet Movie Database. נבדק ב-17 בפברואר 2017. {{cite web}}:  (עזרה)
↑  "Rotten Tomatoes". Rotten Tomatoes.
↑  "Internet Movie Database". Internet Movie Database.
↑  Universal Pictures Reveals Dark Universe Official Cast & Trailer
↑  "Universal Pictures Unveils "Dark Universe" With Name, Mark and Musical Theme for its Classic Monsters Series of Films". PR Newswire. 22 במאי 2017. {{cite web}}:  (עזרה)
↑  "The Mummy is flopping at the box office". 10 ביוני 2017. {{cite web}}:  (עזרה)
↑  "The Mummy (2017)". Box Office Mojo. נבדק ב-8 ביוני 2017. {{cite web}}:  (עזרה)
↑  "The Mummy (2017)". Rotten Tomatoes. נבדק ב-16 ביוני 2017. {{cite web}}:  (עזרה)
↑  "The Mummy". Metacritic. CBS. נבדק ב-16 ביוני 2017. {{cite web}}:  (עזרה)
| מפלצות יוניברסל |
| --- | --- | --- |
| דמויות | אדם זאב • דרקולה • הרואה ואינו נראה • היצור מהלגונה השחורה • המומיה • פנטום האופרה • פרנקנשטיין |  |
לון צ'ייני בתפקיד הפנטום מאופרה, בסרט באותו השם משנת 1925.
בוריס קרלוף, כפרנקנשטיין.
בלה לוגוסי בתפקיד דרקולה.
כלכלה אוטרקית

כלכלה אוֹטַרְקית היא כלכלה אשר בה היחידה הכלכלית (מדינה, למשל) אינה מקיימת סחר חוץ עם סביבתה (כמדינה למשל, ללא סחר בינלאומי עם מדינות אחרות) ומנסה לספק את כל צרכיה בכוחות עצמה. בתאוריה הכלכלית נהוג להגדיר צורת משטר כלכלי זו כמשק סגור.
ישנם מודלים של כלכלה אוטרקית למחצה, בה מוצרים מסוימים, למשל, שלא ניתן לייצר באופן מקומי, נרכשים ממקורות חיצוניים.
מקור המונח "אוטרקיה" במילה היוונית αὐτάρκεια (אוטַרקֵייה), ומשמעותו בשפת המקור היא "אספקה עצמית".
דוגמאות > דוגמאות מודרניות

מרקנטיליזם, הגבלה או איסור על סחר מעבר לגבולות הישות הפוליטית, היה נפוץ כמדיניות של אימפריות רבות במאות ה-17 וה-18. אוטרקיה הייתה גם היעד הכלכלי של גרמניה הנאצית בשנות ה-30, כשניסתה למזער את הסחר עם מדינות אחרות בייחוד עם החזקות מביניהן בתקופה ההיא, צרפת, בריטניה, והאיחוד הסובייטי, שכן ידעה שצפויה לה מלחמה איתן, ולכן היא לא יכולה הייתה לסמוך עליהן כלכלית. גרמניה חיזקה לעומת זאת את קשריה הכלכליים עם מדינות עניות – מדינות מזרח אירופאיות, דרום אמריקאיות ומדינות הבלקן – שהיו עשירות בחומרי גלם. הסחר איתן נוהל על ידי שר האוצר הגרמני דאז היילמאר שאכט, והסחר היה מבוסס על חומרי גלם, תמורת חלק ממה שגרמניה הייתה מייצרת איתם, כלומר סחר חליפין, כדי לא להתבסס על חוזקו של מטבע הרייך הגרמני. אולם אף על פי שיבוא האוכל לגרמניה קטן, יעדי המפלגה הנאצית לא הושגו במלואם, שכן הייבוא של חומרי גלם דווקא גדל.
כמעט שלא ניתן למצוא היום מדינות אוטרקיות במלוא מובן המילה. דוגמה אפשרית היא קוריאה הצפונית, מבוססת על האידאולוגיה הממשלתית ג'וצ'ה, שפירושה "אספקה עצמית", יישום האידאולוגיה הוא שמירת הכלכלה המקומית בתנאים של בידוד. אך אפילו קוריאה הצפונית יוצרת קשרי סחר נרחבים עם רוסיה, סין, סוריה, איראן, וייטנאם ומדינות נוספות באירופה ומאפריקה. בחיפוש אחר דרך לשמר מערכת תרבותית וכלכלית הממוקדת בדזונג, בהוטן יישמה בהצלחה עד לא מזמן הגבלת סחר על העולם החיצוני ונקראה בשל כך אוטרקיה. אך עם המצאת החשמל, בהוטן ביטלה את הגבלות הסחר וכיום אזרחיה קונים מוצרים המיוצרים בתעשיות מחוץ למדינה.
דוגמאות > דוגמאות נוכחיות

קוריאה הצפונית מציגה אידאולוגיה רשמית הקרויה אידאולוגיית ג'וצ'ה, המבוססת במידה רבה על אוטרקיה.
אפגניסטן תחת שלטון הטליבאן, ב-1996–2001 ואחרי 2021.
יש טיעון לפיו כדור הארץ הוא דוגמה לכלכלה אוטרקית. לפי טיעון זה, כאשר יהיו קולוניות במאדים ובירח, אז יוכל להתקיים איתן סחר – עד אז כדור הארץ הוא בעל משאבים מוגבלים וצריך לספק את עצמו, לכן הוא מקיים כלכלה אוטרקית.
דוגמאות > דוגמאות היסטוריות

אלבניה נהפכה כמעט לאוטרקיה ב-1976, כשמנהיג המפלגה הקומוניסטית אנוור הוג'ה יישם מדיניות לה הוא קרא "הסתמכות עצמית". סחר עם שאר העולם התחזק באלבניה אחרי מותו ב-1985, אף על פי שנותרו עוד הגבלות על סחר זה עד 1991.
אוסטרו-הונגריה (1867–1918) הייתה דוגמה בלעדית לאיחוד כלכלי מוניטארי עם אוכלוסייה של 50 מיליון אנשים. איחוד זה היה מנותק כלכלית משאר העולם – דהיינו אוטרקיה.
בורמה הייתה אוטרקיה כאשר נשלטה על ידי נה וין, הדיקטטור ששלט בה בין 1962 ל-1988, והנהיג בה מדיניות שנקרא "דרכה של בורמה לסוציאליזם".
קמבודיה תחת השלטון של הקמר רוז' בין 1975 ל-1979.
גיאנה תחת שלטונו של הדיקטאטור פורבס ברנהם (Forbes Burnham), בין 1970 ל-1985.
בהודו הייתה מדיניות הדומה במידה רבה לאוטרקיה לאחר שקיבלה את עצמאותה באזור שנות ה-50, שהלכה והתחזקה עד 1980 והפסיקה ב-1990 בשל קריסת בנקים.
נטען על ידי בניטו מוסוליני שאיטליה היא אוטרקיה, בייחוד לאחר המלחמה האיטלקית-אתיופית השנייה והטלת הגבלות הסחר על האיטלקים על ידי המערב. למרות זאת איטליה סחרה עם מדינות אחרות (בעיקר גרמניה) ולכן לא נחשבה אוטרקיה במלוא מובן המילה.
יפן יישמה מדיניות של אוטרקיה חלקית בתקופה שכונתה "תקופת אדו" טרם היפתחותה למערב ב-1850, כחלק מסאקוקו. הסחר היה מוגבל עם סין וקוריאה, סחר עם כל מדינה אחרת הוגבל לנמל יחיד באי דג'ימה.
ספרד, תחת המדיניות של פרנסיסקו פרנקו הייתה אוטרקיה מ-1939 עד שפרנקו אישר סחר חיצוני ב-1959. עם אישור הסחר התחילה תקופה קצרה הידועה בשם "הנס הספרדי" שאופיינה בצמיחה כלכלית מהירה.
ארצות הברית, לאחר המהפכה האמריקאית, כשעוד היה באמריקה חשש מפני כוחה הצבאי והכלכלי של בריטניה הגדולה, הגיעה כמעט לאוטרקיה מלאה ב-1808, כשהנשיא תומאס ג'פרסון הכריז על אמברגו על סחר ימי בינלאומי. האמברגו התנהל מעשית מדצמבר 1807 עד מרץ 1809.
ברפובליקה הדומיניקנית עבדים משוחררים ונמלטים אכלסו אזורים מיוערים מבודדים בפנים האי בין 1600 ל-1900. לשלטון הדומיניקני החלש לא הייתה חזקה על קומונות חקלאיות מבודדות אלו.
דוגמאות > בישראל

בישראל נעשה ניסיון יחיד מסוגו בכלכלה אוטרקית – הקיבוץ. התנועה הקיבוצית הושפעה רבות מרעיון הפרמידה ההפוכה של בורוכוב. לפי הפרמידה ההפוכה של בורוכוב, בעיית היהודים היא שבעוד רוב העמים בנויים מריבוי של פרולטרים ומיעוט של מקצועות לא יצרניים, בקרב היהודים הפרמידה הפוכה – כלומר רוב היהודים עובדים במקצועות לא יצרניים וביניהם פרולטריון מועט. הדבר יוצר ניכור טבעי לעם היהודי, שנתפס כעלוקה על החברה. לפי בורכוב הפתרון לבעיה זו, שיקרה באופן טבעי, הוא מעבר של יהודים לארץ ישראל, בה יוכלו להיות פרולטריון והפרמידה תתהפך. עד שיעברו היהודים לארץ ישראל, הם יחושו ניכור כלפיהם שידחף אותם בסופו של דבר לעלות לארץ.
התנועה הקיבוצית ראתה לכן את הצורך להיות מסוגלת לקיים את עצמה ללא סחר חיצוני כערך חשוב, וחתרה אליו ככל שהיה בידה. כל קיבוץ ותיק נבנה במקור כדי שיהא מסוגל לספק את צרכיו שלו כמעט לגמרי – לכן בכל קיבוץ היה רפת, לול ושדות לגידול תבואה לפחות. עם השינויים בכלכלה הישראלית החלו הקיבוצים לעבור להסתמכות על סחר מבחוץ ותעשייה. רפתות ולולים נסגרו, ומפעלים נפתחו. יש הגורסים ששינויים אלה – הם שהביאו לפירוק קיבוצים רבים.
ראו גם

אוטרקיה מקומית:
סוציאליזם אוטופי
התנועה הקיבוצית
שרדנות
תאוריות מאקרוכלכליות הנוגעות לאוטרקיה:
תומכי האוטרקיה:
אנטי-גלובליזציה
מרקנטיליזם, אלכסנדר המילטון
פרוטקציוניזם, פרידריך ליסט
מתנגדי האוטרקיה:
מילטון פרידמן
גלובליזציה
כלכלה נאו-קלאסית
אזור סחר חופשי
הפרטה
יתרון יחסי
פם שרייבר

| --- | --- |

 לידה:  4 ביולי 1962 (בת 62) בלטימור, ארצות הברית
 מדינה:  ארצות הברית ארצות הברית
 מקום מגורים:  ארצות הברית
 בן או בת זוג:  ג'ורג' לייזנבי (2002–2008) 
 גובה:  183
 יד חובטת:  ימין
 פעילות כמקצוענית:  1979–1997 (כ־18 שנים)
 סה"כ פרסים שצברה:  5,460,566 דולר אמריקאי 
 יחידים
 מאזן קריירה:  270-625
 דירוג שיא:  3 (1984)
 זכיות בטורנירים:  - (טורנירי גראנד סלאם)
 זוגות
 מאזן קריירה:  122-622
 זכיות בטורנירים:  21 (טורנירי גראנד סלאם)
 שיאי גראנד סלאם
 זכיות 22 (21 בזוגות נשים, 1 בזוגות מעורבים)
 אליפות אוסטרליה הפתוחה:  חצי גמר (1981, 1982, 1983)
 אליפות צרפת הפתוחה:  סיבוב שלישי (1983)
 וימבלדון:  חצי גמר (1981, 1987,1988)
 אליפות ארצות הברית הפתוחה:  גמר (1978)
 
פם שרייבר (באנגלית: Pam Shriver;‏ נולדה ב-4 ביולי 1962) היא טניסאית עבר אמריקאית. אחת הטניסאיות הבולטות בעולם בשנות ה-80, במיוחד במשחקי זוגות נשים. היא זכתה ב-21 תחרויות גראנד סלאם לזוגות נשים וסך הכל זכתה ב-133 טורנירים. בשנת 1988 היא זכתה במדליית זהב אולימפית לזוגות נשים לצד זינה גריסון.